江南安徽等處承宣布政使司

江南安徽等處承宣布政使司 ， 簡稱安徽布政使司 ， 是中國清朝在其安徽省設立的承宣布政使司 ， 領今安徽省大部分地區 （ 今江蘇盱眙 、 江西婺源屬於安徽 ， 蕭縣碭山屬於江蘇 ） 。 明代其地屬南京直隸地區 （ 南直隸 ） 。 清初屬江南省 （ 江南布政使司 ） ， 隸屬於兩江總督 、 江寧巡撫 。 順治二年 （ 1645年 ） ， 置鳳陽巡撫及安廬池太巡撫 ， 兼理操江軍務 ， 屬於淮陽總督 。 六年 （ 1649年 ） ， 罷鳳陽巡撫 、 安廬池太巡撫 。 十八年 （ 1661年 ） ， 設江南左 、 右布政使 ， 以左佈政轄安慶府 、 徽州府 、 寧國府 、 池州府 、 太平府 、 廬州府 、 鳳陽府 、 淮安府 、 揚州府九府 ， 和徐州 、 滁州 、 和州 、 廣德州四直隸州 ， 駐江寧府 。 康熙元年 （ 1662年 ） ， 始分建安徽爲省治 ， 置安徽巡撫 ， 駐安慶 。 三年 （ 1664年 ） ， 江南分一按察使來治安徽 。 五年 （ 1666年 ） ， 割揚州府 、 淮安府 、 徐州改隸江寧右佈政 。 六年 （ 1667年 ） ， 以江南右布政使司爲江蘇布政使司 ， 駐蘇州府 ； 以江南左布政使司爲江南安徽等處承宣布政使司 。 雍正元年 （ 1723年 ） ， 以兩江總督統治安徽 、 江蘇 、 江西三省 。 二年 （ 1724年 ） ， 升鳳陽府屬的潁州 、 亳州 、 泗州三州 ， 廬州府屬的六安州 ， 爲直隸州 。 十三年 （ 1735年 ） ， 潁州升爲潁州府 ， 亳州降屬潁州府 。 乾隆二十五年 （ 1750年 ） ， 安徽布政使也從江寧來駐安慶 。 當時安徽東至江蘇溧水 ； 西至湖北麻城 ； 南至江西彭澤 、 浙江遂安 ； 北至河南鹿邑 。 廣七百三十五里 ， 袤六百六十六里 。 宣統三年 （ 1911年 ） ， 3142184編戶 ， 16220952口 。 領八府 ， 五直隸州 ， 四屬州 ， 五十一縣 。